OzLabs/hebrew-wiki-articles huggingface dataset:
פרנקה פוטנטה

פְרַנְקָה פּוֹטֶנְטֶה (בגרמנית: Franka Potente; נולדה ב-22 ביולי 1974) היא שחקנית קולנוע גרמנייה, שהתפרסמה בסרטים "ראן לולה ראן" (1998) ו"זהות כפולה" (2002).

== ביוגרפיה ==
פוטנטה נולדה במינסטר להילדגרד, אסיסטנטית רפואית, ולדיטר, מורה, והיא הבכורה מבין שתי אחיות.

לאחר שסיימה את לימודיה ב-1994 עברה לבית הספר "אוטו פאלקנברג" לאמנות הבמה במינכן, אך לא סיימה את לימודיה עקב מעבר לניו יורק, שם למדה בבית ספר מקומי לתיאטרון.
פוטנטה למדה בהאמבל טקסס במסגרת חילופי תלמידים במשך כמה חודשים.

== קריירת משחק ==
ב-1995 שיחקה פוטנטה בסרטה הראשון, סרט מקומי בשם "זה ג'ונגל שם".
שלוש שנים לאחר מכן פרצה פוטנטה לתודעה העולמית עם תפקידה בסרט הגרמני "ראן לולה ראן", שבו גילמה את דמותה של לולה, הזוכה לשלוש הזדמנויות שונות להשיג 100,000 מרקים עבור חברהּ מאני, שהסתבך עם העולם התחתון.

בשנים 1999 ו-2000 נבחרה פוטנטה לשחקנית השנה בגרמניה ב"טקס האקדמיה הגרמנית" על תפקידה בסרטים המקומיים "אנטומיה" ו"הנסיכה והלוחם", שעל תפקידה בו קיבלה מועמדות ל"פרס האקדמיה האירופית".
תפקידה הראשון בהוליווד היה ב-2001 בדרמה הביוגרפית "שאיפות" ובדרמה הקומית "אגדות וסיפורים".

ב-2002 שיחקה פוטנטה בתפקיד ראשי במותחן הריגול "זהות כפולה", שבו גילמה את דמותה של תיירת גרמנייה המתאהבת בגיבור, אותו גילם מאט דיימון.
ב-2004 שיחקה פוטנטה בסרט ההמשך בטרילוגיה, "זהות במלכודת" באותו תפקיד אך בהופעה קצרה יותר, ובסרט האימה הבריטי "שרץ".
ב-2007 השתתפה פוטנטה בסרט האוסטרלי "אבי רומולוס", שם גילמה פוטנטה את אמו של ראימונד גאיטה, כמו כן גם חזרה לגלם את תפקידה של מארי הלנה קורץ בסרט השלישי המרשים ב"טרילוגיית ג'ייסון בורן", זוכה 3 פרסי אוסקר "זהות אבודה".

בשנת 2008 גילמה פוטנטה את לוחמת הגרילה הארגנטינאית תמרה "טניה" בונקה בסרט הביוגרפי של סטיבן סודרברג "צ'ה" שמבוסס על חייו של המהפכן הארגנטינאי ארנסטו צ'ה גווארה.

בשנת 2012 השתתפה בשני פרקים בעונה השנייה של הסדרה אימה אמריקאית, של הבמאי ריאן מרפי בתור הדמות אנה פרנק.

== חיים אישיים ==
פוטנטה קיימה מערכת יחסים מתוקשרת עם השחקן אלייז'ה ווד ועם הבמאי הגרמני המפורסם טום טייקוור.

בשנת 2008 התארסה פוטנטה עם איש עסקים אמריקאי בשם דיו.

ב-2012 נישאה לבן זוגה, השחקן דרק ריצ'רדסון. לזוג שני ילדים.

== פילמוגרפיה ==
* זה ג'ונגל שם (1995)
* ראן לולה ראן (1998) 
* אנטומיה (2000)
* הנסיכה והלוחם (2000)
* שאיפות (2001)
* אגדות וסיפורים (2001)
* זהות כפולה (2002)
* כל מה שאני רוצה (2002)
*צרות של עשירים (2003)
* שירטוט (2003)
* אנטומיה 2 (2003)
* זהות במלכודת (2004)
* שרץ (2004)
* החלקיק האלמנטרי (2005) 
* אבי רומולוס (2007)
* זהות אבודה (2007)
* אייכמן (2007)
* צ'ה (2008)
* לשבור את השתיקה (2000)
* לזמן את הרוע 2 (2016)
* Between Worlds (2018)
* 25 km/h (2018)
*הנסיכה איימי (2019) - דיבוב

=== טלוויזיה ===

*קופר (2013-2012)
*הגשר (2014) 
*חומר אפל (2016)
*טפרים (2018)
*טיטאנים (2022)
*Echo 3 (2022- הווה)
*קסטלווניה: נוקטורנו (2023) - דיבוב 

== קישורים חיצוניים ==

* 

==הערות שוליים==

קטגוריה:שחקניות קולנוע וטלוויזיה גרמניות
קטגוריה:זוכי פרס המוזיקה של MTV אירופה
קטגוריה:גרמניות שנולדו ב-1974
קטגוריה:גרמנים שנולדו ב-1974
אלהנה

{| align="left"
|

|-
|

|}
אַלְהֵנָה או γ בתאומים (נקרא לפעמים גם אַלְמֵיסָן) הוא הכוכב השלישי בבהירותו בקבוצת הכוכבים תאומים והוא גם אחד הכוכבים הבהירים בשמי הלילה. מקור שמו הוא מערבית الهنعه (אל-הנעה) - "הסימון" שמתייחס לסימון הנצרב על צווארו של סוס או גמל לזיהויו.

אלהנה הוא כוכב כפול, אך ניתן להבחין בכך רק באמצעות מדידות ספקטרוסקופיות. ב-13 בינואר 1991 הוסתר הכוכב על ידי האסטרואיד מירהה 381 שעבר על פניו. הסתרה זו הייתה ההסתרה של הכוכב הבהיר ביותר על ידי אסטרואיד שנצפתה אי פעם. תצפיות שנעשו בזמן ההסתרה אפשרו למדוד את גודלו של האסטרואיד (כ-140 קילומטרים) וכן להבחין לראשונה באופן ישיר בבן הזוג אלהנה B.

==תכונות==
אלהנה הוא תת-ענק מסוג ספקטרלי A במרחק של כ-105 שנות אור. רדיוסו גדול פי 5 מרדיוס השמש ומסתו קרובה ל-3 מסות שמש. היתוך המימן בליבת הכוכב הסתיים וכעת הוא מתבצע בשכבות חיצוניות יותר - תהליך המביא להתנפחות הכוכב ולעליה בבהירותו עד שיהפוך לענק אדום ולאחר מכן לננס לבן. הכוכב קורן בעוצמה של פי 150 מעוצמת ההארה של השמש וטמפרטורת פניו היא כ-9,200 קלווין.

===תכונות אלהנה B===
המדידות הספקטרוסקופיות הראו שבן הזוג העמום יותר מקיף את אלהנה A בזמן הקפה של 12.6 שנים. בזמן ההסתרה של אלהנה על ידי מירהה 381 ניתן היה להבחין לזמן קצר באלהנה B ישירות ואז הוא זוהה ככוכב הסדרה הראשית מסוג G עם עוצמת הארה ומסה דומות לשל השמש. המרחק בין הכוכבים נע בין יחידה אסטרונומית ל-19 יחידות אסטרונומיות ובממוצע 8.5 יחידות אסטרונומיות (דומה למרחק של שבתאי מהשמש). בשל ההבדל העצום בעוצמות ההארה של שני הכוכבים (אלהנה B פולט קצת יותר מחצי אחוז מהקרינה של אלהנה A) והמרחק הקטן ביניהם, לא ניתן להבחין ביניהם בתצפית ישירה.

==קישורים חיצוניים==
* [http://stars.astro.illinois.edu/sow/alhena.html אלהנה באתר של ג'ים קלר]
* 

קטגוריה:תת-ענקים מסוג A
קטגוריה:כוכבי הסדרה הראשית מסוג G
קטגוריה:כוכבים כפולים
קטגוריה:קבוצת הכוכבים תאומים
קטגוריה:כוכבים בהירים
שירות חדרים (סדרת טלוויזיה)

"שירות חדרים" היא סדרת דרמה ששודרה לראשונה בערוץ 2, במסגרת שידורי הזכיינית רשת, החל מ-9 ביולי 2009. הסדרה עוקבת אחר שתי חדרניות בבית מלון תל אביבי, אתי ושימי, בגילומן של אסי לוי ונלי תגר, אליהן מצטרפים עובדי מלון שונים ואורחים מזדמנים הפוקדים את המלון.

== רקע ==
הסדרה מעמידה במרכז את האנשים שבדרך כלל הם שקופים – חדרניות, מלצרים, אנשי ביטחון ואנשי תחזוקה, שלרוב אינם זוכים למבט שני מהאורחים, ובסדרה זו הם הכוכבים, מעורים במתרחש, מתערבים ומתערבבים באירועים, מחוברים לאורחים בסיטואציות דרמטיות, קומיות, אנושיות ומפתיעות. הסדרה מתמקדת במתרחש בקומה 14 של בית המלון, שבה עובדות אתי, החדרנית הוותיקה, ושימי, החדרנית החדשה שמגיעה לתל אביב ממושב בדרום ומצטרפת אליה.

== דמויות ראשיות ==
* אתי (אסי לוי) - חדרנית ותיקה ואחראית על קומה ארבע-עשרה. בעברה הייתה זמרת על סף הצלחה.
* שמרית ("שימי") (נלי תגר) - החדרנית החדשה. הגיעה ממושב תאשור לאחר ביטול חתונתה. תמימה ופועלת הרבה מתוך רגש ונכונות לעזור.
* סמיון (ישראל דמידוב) - מלצר ומשורר, אחראי על שירות החדרים של קומה ארבע עשרה. מאוהב (בסתר) באתי.
* אריאל (דני שטג) - סמנכ"ל קשרי הלקוחות של המלון.
* שוורץ (נטשה מנור) - אחראית החדרניות במלון. אם לבת אסירה.
* דורון (לירון ברנס) - קצין הביטחון של המלון. מתאהב בשימי.

== דמויות נוספות ==
* ג'ני (תמרה קליינגון) - הבת של שוורץ, משוחררת טרייה מהכלא.
* דנה זריהן (נועה אבשטיין) - הבת של אתי, שמתגוררת עם אביה בארצות הברית ובורחת לישראל נגד רצון אביה.
* דוד זריהן (מאיר סויסה) - גרושה של אתי, אבא של דנה. הגיע לארץ (ולמלון) בעקבות בריחת בתו לישראל.
* דני מקליש - כדורגלן אנגלי שמגיע למלון ונקשר לשימי.
* זיו - היה אמור להתחתן עם שימי, אך בעקבות סכסוך בין המשפחות החתונה התבטלה. במהלך הסדרה הוא חוזר מחו"ל, מגיע למלון ומציע לשימי לבוא איתו לתאילנד ולהתחתן איתו.
* אמיר (איתי תורג'מן) - המחליף של סמיון.
* נועם (יחזקאל לזרוב) - איש הייטק שמגיע למלון ומבקש מאתי עזרה לפני פרזנטציה, בסופו של דבר הוא מצליח ומתעשר ומתכנן לעזוב עם אתי לארצות הברית.
* יסמין (אפרת אביב) - חדרנית חדשה, באה מקיבוץ ברמת הגולן.
* מיכל (הילה וידור) - מחליפה את שוורץ, אחראית על החדרניות, אישה קשוחה ורצינית, בקושי הגיעה - וכבר מבקשת לפטר 2 חדרניות, אחיינית של הבעלים של המלון.
* עודד (ערן איוניר) - בעלה של ג'ני

== קישורים חיצוניים ==

* [https://web.archive.org/web/20130812022307/http://reshet.tv/Shows/sheirut_hadarim_s01_video/ שירות חדרים"] באתר "רשת", כולל כל הפרקים לצפייה חופשית

קטגוריה:סדרות טלוויזיה ישראליות שעלו לשידור בשנות ה-2000
רשת
קטגוריה:ערוץ 2: תוכניות וסדרות
קטגוריה:סדרות דרמה ישראליות
קטגוריה:תל אביב-יפו בטלוויזיה
מצפה הכוכבים פולקובו

מצפה הכוכבים פולקובו, 2004
מצפה הכוכבים פולקובו (ברוסית: Пу́лковская Астрономи́ческая обсервато́рия) הוא מצפה כוכבים ראשי של האקדמיה למדעים הרוסית. הוא ממוקם באזור העיר סנקט פטרבורג (במרחק של כ-19 ק"מ מהמרכז ההיסטורי של העיר), על גבעות פולקובו, הנמצאות בגובה של כ-75 מטרים מעל פני הים.

== היסטוריה ==
מצפה הכוכבים נפתח בשנת 1839 ומנהלו הראשון היה פרידריך פון שטרובה. בשנת 1861 הבן שלו אוטו וילהלם פון שטרובה נעשה מנהל המתקן. המצפה היה מצויד בטלסקופים מתקדמים, כולל טלסקופ שובר-אור בקוטר של 38 ס"מ שהיה אז הגדול בעולם. בשנת 1885 נרכש טלסקופ שובר-אור נוסף, בקוטר 30 אינץ',

עבודת המצפה התמקדה בקביעת קואורדינטות של הכוכבים וקבועות אסטרונומיות (נקיפת ציר כדור הארץ, אברציה אופטית). כמו כן עובדי המצפה התמקדו בגילוי וחקר כוכבים כפולים. לסיכום הפעילות פורסמו קטלוגים של כוכבים בשנים 1845, 1865, 1885, 1905 ו-1930.

לקראת יובל ה-50 של המצפה, בשנת 1889, נוסדה מעבדה אסטרופיזית עם טלסקופ בקוטר 76 ס"מ שהיה אז הגדול באירופה. בשנת 1923 הותקן ספקטרוגרף חדש ובשנת 1940 טלסקופ מיוחד לחקר השמש.

בזמן מלחמת העולם השנייה האתר היה בין המטרות של התקפות הגרמנים ונהרס כולו. השיקום החל בשנת 1946 ובשנת 1954 הפעילות מדעית באתר חודשה. באותה תקופה התווספו מספר מכשירים נוספים, כולל טלסקופ בקוטר 65 ס"מ. בשנת 1953 הוקמה מחלקה לרדיו-אסטרונומיה בניהול סמיון חייקין.

אתר מצפה הכוכבים הוכרז על ידי אונסק"ו חלק מאתר מורשת עולמית של סנקט פטרבורג.

החל משנת 2016 מתנהלים דיונים על תחילת בנייה בקרבת המתקן. עובדי המצפה התנגדו לכך. בסופו של דבר בשנת 2019 סוכם על צמצום היקף הבנייה, במקביל הנהלת האקדמיה הרוסית למדעים קילבה החלטה על צמצום הפעילות המדעית במצפה והעברתו הדרגתית לאזור עם תנאיים אקלימיים טובים יותר לביצוע תצפיות אסטרונומיות.

==קישורים חיצוניים==

* 
* 

קטגוריה:אירופה: מצפי כוכבים
קטגוריה:רוסיה: מדע וטכנולוגיה
קטגוריה:סנקט פטרבורג
פרידריך פון שטרובה

פרידריך גאורג וילהלם פון שטרובה (בגרמנית: Friedrich Georg Wilhelm von Struve; 15 באפריל 1793 – 11 בנובמבר 1864) היה אסטרונום רוסי ממוצא גרמני-בלטי, חלק משושלת אסטרונומים בת 5 דורות.

== חייו ==
פון שטרובה נולד באלטונה, אז דנמרק, גרמניה של היום. במטרה להימנע משרות צבאי, אב המשפחה עבר לליבוניה שבאימפריה רוסית. בשנת 1808 פון שטרובה התחיל לימודים באוניברסיטת טרטו ועם סיומה המשיך ללמד שם. בשנת 1820 התמנה למנהל מצפה הכוכבים של האוניברסיטה.

בשנת 1839, עם הקמת מצפה הכוכבים פולקובו, פון שטרובה עבר לסנקט פטרבורג והתמנה למנהל הראשון של המתקן.

בשנת 1843 פון שטרובה היה הראשון שחישב את ההיסט של כוכב וגה.

הוא התעניין בחישובים גאודזיים ויזם את הקשת הגאודזית של שטרובה שאורכה 2,820 ק"מ והיא מוכרת כאתר מורשת עולמית.

בשנת 1826 פון שטרובה קיבל את מדליית הזהב של החברה האסטרונומית המלכותית, בשנת 1832 נבחר לאקדמיה הרוסית למדעים ובשנת 1833 נבחר להיות חבר באקדמיה השוודית למדעים.

עבודתו התמקדה בעיקר בחקר כוכבים כפולים. פון שטרובה גילה כוכבים רבים מסוג זה ובשנת 1827 פרסם קטלוג Catalogus novus stellarum duplicium.

==עבודות עיקריות==
* (Observationes Dorpatenses (Dorpat, 1817-39, 8 Bände
* (Catalogus novus stellarum duplicium (Dorpat, 1827
* (Stellarum duplicium mensurae micrometricae (St. Petersburg, 1831 
* (Stellarum fixarum, imprimis compositarum positiones mediae (St. Petersburg, 1852

==משפחתו==
פון שטרובה היה נשוי פעמיים ונולדו לו 18 ילדים.
* אוטו וילהלם פון שטרובה - אסטרונום ידוע
** קארל הרמן שטרובה - אסטרונום, עבר לגרמניה
** גוסטב לודביק שטרובה - אסטרונום
*** אוטו שטרובה - אסטרונום אמריקאי
* ברנרד שטרובה - פקיד ממשלתי בכיר, מושל אסטרחן ופרם.
** פיוטר שטרובה - פעיל פוליטי, בין מקימי המפלגה הסוציאל-דמוקרטית הרוסית. בהמשך היה שר בממשלות של התנועה הלבנה והתגורר בפריז.

==קישורים חיצוניים==

* 

קטגוריה:אסטרונומים שעל שמם כוכב לכת מינורי
קטגוריה:חברי האקדמיה המלכותית השוודית למדעים
קטגוריה:אסטרונומים רוסים
קטגוריה:גרמנים-בלטים
קטגוריה:זוכי המדליה המלכותית
קטגוריה:מעוטרי פור לה מריט
קטגוריה:מהגרים לרוסיה
קטגוריה:אישים שהונצחו על בולי ברית המועצות
קטגוריה:גרמנים שנולדו ב-1793
קטגוריה:נפטרים ב-1864
שושנה בן עדי

שושנה בן עדי (נולדה בשנת 1944) היא משוררת ופסלת העוסקת בפיסול פיגורטיבי ורישום.

== ביוגרפיה ==
נולדה בוקרשט, רומניה כרוזיקה לבלוביץ, בת למשפחת לבלוביץ שעלתה לישראל בשנת 1949 ושוכנה במעברת תלפיות. למדה מדעי דתות המזרח. בשנים 1974–1988 ניהלה את בית הסופר ע"ש חיים הזז בעיר העתיקה בירושלים. בשנים 1993–1995 הייתה חברת-ועד וגזברית של סניף ירושלים של אגודת הסופרים העברים.

בן-עדי נשואה ואם לשניים.

== עבודתה והוקרה ==
מספריה:
* אנשי הבקבוקים, 1985
*בית הערבה 15, 1989
*שתי קריעות וצעקה, 1992
*אחוזת מלח, 1996
* בתוך הרטוב, 2002
*נולד עירום דרך פשפש, שירה, הוצאת צור-אות, 2009
* שירים ופסלים, הוצאת צור-אות, 2009
* לבטן אין חלון, דרמה, הוצאת נור, 2011
* ניסיתי לאחוז בזמן שירים, הוצאת נור, 2014
בן-עדי זכתה במענק בשנת 1985 בקרן עמו"ס ובשנת 1997 בפרס ינקולוביץ.

== קישורים חיצוניים ==

* 
* 
* [http://blogs.bananot.co.il/showPost.php?itemID=11396&blogID=254 "וְהַשִּירִים בָּאִים" - שירה של בן-עדי], אתר "מוֹדָע מִזְּמָן אַחֵר"
* מנחם פרי, [http://www.iba.org.il/aleph/?entity=896154&type=1&topic=963 אנו באנו - שושנה בן עדי] ברשת א'
* 

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:פסלות ישראליות
קטגוריה:פסלים ישראלים
קטגוריה:מנהלות ישראליות
קטגוריה:מנהלים ישראלים
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:עולות לאחר קום המדינה: 1948–1950
קטגוריה:עולים לאחר קום המדינה: 1948–1950
קטגוריה:ישראליות שנולדו ב-1944
קטגוריה:ישראלים שנולדו ב-1944
סאנשיין בע"מ

סאנשיין בע"מ (בארצות הברית: Sunshine Cleaning) הוא סרט קולנוע אמריקאי משנת 2008, מסוגת הדרמה. הסרט בבימויו של כריסטיאן ג'ף. הסרט הוצג לראשונה בפסטיבל סאנדנס בינואר 2008, ויצא לאקרנים ב-13 במרץ 2008.

==עלילה==
רוז לורקווסקי, מעודדת לשעבר ואמא חד הורית בהווה, מתפרנסת מעבודות ניקיון. רוז רוצה לשלוח את בנה לבית ספר פרטי, וכך היא ואחותה, נורה, מתחילות לעבוד בתור מנקות בתי מתים. יום אחד, כשנורה הולכת לבד לנקות בית, היא גורמת לשריפתו. וכך האחיות מאבדות את עבודתן.

==קישורים חיצוניים==
* 

קטגוריה:סרטי קומדיה
קטגוריה:סרטי דרמה אמריקאיים
קטגוריה:סרטי 2008
נבחרת סינגפור בכדורסל

נבחרת סינגפור בכדורסל היא נבחרת הכדורסל הלאומית של סינגפור. 

נבחרת סינגפור העפילה פעם אחת למשחקים האולימפיים בשנת 1956. בשלב הבתים היא הובסה על ידי נבחרות צרפת, ברית המועצות וקנדה. במשחקי הדירוג הפסידה סינגפור לאוסטרליה וסין, אך ניצחה את נבחרות תאילנד וקוריאה הדרומית וסיימה במקום ה-13.

נבחרת סינגפור השתתפה 17 פעמים באליפות אסיה בכדורסל. הישג השיא שלה הוא המקום השביעי בו סיימה בשנת 1975 מתוך 13 נבחרות שהשתתפו. הנבחרת סיימה במקום השביעי גם באליפות הראשונה שהשתתפה בה בשנת 1963, אולם באליפות זו השתתפו שמונה נבחרות בלבד.

נבחרת סינגפור מעולם לא העפילה לאליפות העולם בכדורסל.

== כל המשחקים האולימפיים ==
{| class="wikitable" style="text-align: center;;"
!colspan=5|כדורסל במשחקים האולימפיים
|-
|שנה
|מיקום
|משחקים
|ניצחונות
|הפסדים
|-
| 1956||מקום 13||7||2||5
|-
| 1960|| colspan="4" |לא העפילה
|-
| 1964|| colspan="4" |לא השתתפה (הייתה חלק ממלזיה)
|-
| 1968|| colspan="4" rowspan="15" |לא העפילה
|-
| 1972
|-
| 1976
|-
| 1980
|-
| 1984
|-
| 1988
|-
| 1992
|-
| 1996
|-
| 2000
|-
| 2004
|-
| 2008
|-
| 2012
|-
| 2016
|-
| 2020
|-
| 2024
|-
| 2028
|
|
|
|
|-
|סך הכל||הופעה אחת||7||2||5
|}
== כל אליפויות אסיה בכדורסל ==
{| class="wikitable" style="text-align: center;;"
!colspan=5|אליפות אסיה בכדורסל
|-
|שנה
|מיקום
|משחקים
|ניצחונות
|הפסדים
|-
| 1963||מקום שביעי||10||3|||7
|-
| 1965||מקום תשיעי||7||1|||6
|-
| 1967||מקום עשירי||9||0||9
|-
| 1969|| colspan="4" |לא השתתפה
|-
| 1971||מקום שמיני||8||1||7
|-
| 1973||מקום עשירי||10||3||7
|-
| 1975||מקום שביעי||9||6||3
|-
| 1977||מקום 11||9||4||5
|-
| 1979||מקום עשירי||8||3||5
|-
| 1981||מקום 11||7||2||5
|-
| 1983||מקום 14||5||1||4
|-
| 1985||מקום 12||6||1||5
|-
| 1987||מקום 11||7||2||5
|-
| 1989||מקום 11||7||4||3
|-
| 1991||מקום עשירי||8||4||4
|-
| 1993||מקום 16||6||0||6
|-
| 1995|| colspan="4" rowspan="2" |לא השתתפה
|-
| 1997
|-
| 1999|| colspan="4" |לא העפילה
|-
| 2001||מקום 14||6||0||6
|-
| 2003|| colspan="4" |לא השתתפה
|-
| 2005|| colspan="4" rowspan="5" |לא העפילה
|-
| 2007
|-
| 2009
|-
| 2011
|-
| 2013
|-
| 2015||מקום 15||5||1||4
|-
| 2017|| colspan="4" rowspan="3" |לא העפילה
|-
| 2022
|-
| 2025
|-
|סך הכל||17 הופעות||127||36||91
|}
==הערות שוליים==

סינגפור
קטגוריה:סינגפור: ספורט
סוציאליזם בארץ אחת

סוציאליזם בארץ אחת הוא מושג בתאוריה הסטליניסטית לפיה יש לסגת מרעיון המהפכה המתמדת (הדוגל במהפכה עולמית) ולהתרכז תחילה בבניית הסוציאליזם בברית המועצות. 

במאמר של לנין מ-1915, נטען כי אפשר להתחיל את פיתוח הסוציאליזם בקבוצה של מדינות ואפילו במדינה אחת בלבד ואין מחויבות לחכות למהפכה הכלל עולמית. זו לא הייתה המדיניות הקומוניסטית, אלא רק משפט במאמר שהתייחס למצב אפשרי, אך לא סביר מבחינת האידאולוגיה הקומוניסטית. בעקבות מלחמת העולם הראשונה פרצו מהפכות קומוניסטיות במדינות שונות כגון גרמניה, הונגריה ועוד, אך הן דוכאו ורק המשטר הקומוניסטי של ברית המועצות שרד וגם הוא היה שרוי בקשיים גדולים מאוד.

על פי המרקסיזם הקלאסי, המהפכה הקומוניסטית אמורה הייתה לפרוץ במערב אירופה, שם היה פרולטריון (מעמד פועלים) מפותח, בעוד מדינות דוגמת רוסיה, שכלכלתה הייתה מבוססת על חקלאות, נחזו כלא מסוגלות למהפכה ללא עזרת הפרולטריון המערב אירופאי. המציאות בה המהפכות הקומוניסטיות במערב אירופה נכשלו ורק ברוסיה הצליחה המהפכה, הצריכה התאמה של האידאולוגיה למצב בשטח.

את התאוריה, על פיה אפשר לבנות את הסוציאליזם במדינה אחת, הגה יוסיף סטלין בשנת 1924, לאחר מותו של לנין, כשנראה שהמהפכה העולמית הולכת ומתרחקת. האידאולוגיה החדשה לא התנערה לחלוטין מהתמיכה במהפכה המתמדת, אך איפשרה העברת הדגש של מדיניות החוץ הסובייטית מתמיכה בקומינטרן להתדיינות עם המדינות הקפיטליסטיות השונות.

סטלין טען בספרו "יסודות הלניניזם", שיצא לאור ב-1924, שסוציאליזם במדינה אחת בלבד לא מספיק, אך במהדורה השנייה של הספר, באותה שנה, שינה את עמדתו מקצה לקצה וטען ש"הפרולטריון יכול וצריך לבנות את הסוציאליזם במדינה אחת".

ניקולאי בוכארין פיתח את התאוריה באפריל 1925, בעבודה הקרויה "היכולים אנו לבנות את הסוציאליזם במדינה אחת בלבד בהיעדר ניצחון הפרולטריון המערב אירופאי?" והיא אומצה כמדיניות רשמית של ברית המועצות ב-1926, לאחר צאת חיבורו של סטלין "על בעיות הלניניזם" (К вопросам ленинизма). 

לאון טרוצקי תחילה ובהמשך גריגורי זינובייב התנגדו לקו זה ולזניחת המהפכה המתמדת וסיפקו בכך לסטלין את הרקע האידאולוגי להדחתם מההנהגה. סטלין, ששינה למעשה את הקו הקלאסי של מפלגתו, האשים את האחרים ברוויזיוניזם ואפילו בהיותם מרגלים.

== קישורים חיצוניים ==
*[https://web.archive.org/web/20120710171709/http://www.newyouth.com/archives/theory/faq/why_socialism_in_one_country_impossible.asp Marxist.com בנושא 'סוציאליזם במדינה אחת'] 

קטגוריה:ערכים שבהם תבנית בריטניקה אינה מתאימה
קטגוריה:קומוניזם: מונחים ומושגים
קטגוריה:סטליניזם
אוטו וילהלם פון שטרובה

אוטו וילהלם פון שטרובה (7 במאי 1819 - 14 באפריל 1905) היה אסטרונום רוסי ממוצא גרמני-בלטי, בן לשושלת אסטרונומים שארכה חמישה דורות.

== חייו ==
אוטו וילהלם פון שטרובה נולד בטרטו, אז האימפריה הרוסית, אסטוניה של היום. למד באוניברסיטת טרטו ועבד במצפה הכוכבים של האוניברסיטה. בשנת 1843 קיבל תואר דוקטור מאוניברסיטת סנקט פטרבורג.

הוא היה עוזר של אביו (פרידריך פון שטרובה) במצפה הכוכבים פולקובו). משנת 1862 ועד 1889 היה מנהל של מצפה כוכבים זה. הוא המשיך עבודת אביו בחקר הכוכבים הכפולים וגילה כ-500 כוכבים כפולים. בנוסף לכך חקר לוויינים של אורנוס, נפטון וטבעות שבתאי. לאחר יציאה לגמלאות עבר לגרמניה ונפטר בקארלסרוהה.

בשנת 1850 קיבל את מדליית הזהב של החברה האסטרונומית המלכותית, בשנת 1852 נבחר לאקדמיה רוסית למדעים.

בשנת 1865 הוא גילה NGC 8.

בשנת 1895, לאחר היציאה לגמלאות עבר להתגורר בגרמניה ונפטר בקרלסרוהה כעבור כמה שנים.

בין העבודות החשובות: 

* «Bestimmung der Constante der Präcession mit Berichtsichtigung der eigenen Bewegung des Sonnensystems» (1841);
* «Sur les dimensions des anneaux de Saturne» (1852);
* «Observations de la grande nébuleuse d’Orion faites à Kasan et à Poulkova par M. Liapounow et O. Struve» (1862

==קישורים חיצוניים==

קטגוריה:גרמנים שנולדו ב-1819
קטגוריה:אסטרונומים שעל שמם כוכב לכת מינורי
קטגוריה:חברי האקדמיה המלכותית השוודית למדעים
קטגוריה:אסטרונומים רוסים
קטגוריה:גרמנים-בלטים
קטגוריה:זוכי מדליית זהב של החברה המלכותית לאסטרונומיה
קטגוריה:גרמנים שנפטרו ב-1905
קטגוריה:המהפכה הקופרניקאית
Black Clouds & Silver Linings

Black Clouds & Silver Linings הוא שמו של אלבום האולפן העשירי של להקת המטאל המתקדם Dream Theater. 
האלבום יצא לאור ב-23 ביוני 2009, תחת חברת התקליטים Roadrunner Records והופק על ידי המתופף מייק פורטנוי והגיטריסט ג'ון פטרוצ'י. זהו גם האלבום האחרון של Dream Theater עם פורטנוי.

Dream Theater החלה לעבוד על האלבום באוקטובר 2008. מייק פורטנוי תיאר את Black Clouds & Silver Linings כאלבום דרים תיאטר עם "A Change of Seasons", "Octavarium", "Learning to Live", "Pull Me Under", ו-"The Glass Prison", והכול באלבום אחד.

== נושאי השירים ==
חמישה מתוך 6 השירים שבאלבום מספרים על אירועים שקרו בחייהם האישיים של חברי הלהקה ג'ון פטרוצ'י ומייק פורטנוי.
* A Nightmare to Remember - נכתב על ידי פטרוצ'י. מספר על תאונת דרכים בה הייתה מעורבת משפחתו כשהיה ילד ועל הקושי הרב של משפחתו לחזור לשגרה אחרי התאונה.
* A Rite of Passage - נכתב על ידי פטרוצ'י ומספר על אגודת הבונים החופשיים. זהו השיר היחיד באלבום שאינו קשור לאירועים אישיים של חברי הלהקה.
* Wither - נכתב על ידי פטרוצ'י. בשיר הוא מתאר את התהליך אותו עובר האומן בזמן כתיבת שיר.
* The Shattered Fortress - נכתב על ידי מייק פורטנוי. שיר זה הוא החמישי והאחרון, הסוגר את סיפור 12 השלבים של הגמילה מאלכוהול אותה עבר פורטנוי.
* The Count of Tuscany - נכתב על ידי פטרוצ'י. מתאר אירוע שקרה במהלך סיבוב ההופעות האירופאי של האלבום Train of Thought, בחופשה בין הופעות באיטליה. פטרוצ'י וטכנאי הגיטרות של הלהקה נלקחו לסיור באחוזתו של הרוזן ניקוליו קאפוני בטוסקנה. ניקוליו הוא ההיסטוריון המזוקן שמשפחתו מנהלת יקב יינות עתיק כמתואר בשיר.
* The Best of Times - נכתב על ידי מייק פורטנוי. שיר זה הוא שיר הוקרה שנכתב לזכרו של הווארד פורטנוי, אביו של מייק, שנפטר ממחלת הסרטן בזמן כתיבת האלבום. השיר הוא הבודדים אותו הלהקה מעולם לא מנגנת בהופעות.

== השירים באלבום ==

== Wither EP ==
עטיפת המיני-אלבום Wither
במקביל להוצאת האלבום, הלהקה הוציאה לאור מיני אלבום ( EP ) בשם Wither (על שם השיר הרביעי באלבום)

המיני אלבום כולל 4 שירים:
# השיר Wither בגרסתו הרגילה, כפי שמופיע באלבום.
# השיר Wither בגרסה מיוחדת הכוללת רק את שירתו של ג'יימס לאברי ונגינת פסנתר של ג'ורדן רודס.
# השיר Wither בגרסה בה ג'ון פטרוצ'י שר את מילות השיר.
# השיר The Best of Times בגרסה בה מייק פורטנוי שר את מילות השיר (גרסה אותה חלק ממעריצי הלהקה מעדיפים על פני הגרסה הרגילה בביצועו של לאברי)

== השתתפו באלבום ==
* ג'יימס לאברי - שירה
* מייק פורטנוי - מתופף
* ג'ון פטרוצ'י - גיטרה
* ג'ון מיונג - גיטרה בס
* ג'ורדן רודס - קלידים

בנוסף:
ג'רי גודמן - כינור בשיר "The Best Of Times"

==קישורים חיצוניים==

קטגוריה:אלבומי דרים ת'יאטר
קטגוריה:אלבומים באנגלית
סטוץ

סטוץ הוא מפגש מיני חד-פעמי, לרוב בין שני אנשים זרים, שבו בדרך כלל יש ציפייה שלא יהיו יחסים נוספים בין המשתתפים המיניים. ניתן לתאר סטוץ כ"פעילות מינית ללא מחויבות רגשית או מעורבות עתידית".

המילה נוצרה כתוצאה משיבוש הביטוי היידישאי "אס טוט זיך" שפירושו "משהו קורה", או: "זה מתרחש", התקבלה בעברית במשמעות "מהומה", והתרחבה לתיאור מפגש מיני קצר.

== נסיבות ==
סטוץ יכול להתרחש מנסיבות שונות, המשתנות בין אנשים. לדוגמה, רווקים ורווקות המבקשים/ות לעסוק בפעילות מינית ללא כל מחויבות או מערכת יחסים; או אנשים נשואים שרוצים לקיים יחסי מין מחוץ לנישואים מבלי להפריע לנישואיהם או ליחסי המשפחה שלהם באמצעות יחסים רומנטיים מחוץ לנישואים. לעיתים סטוץ הוא פעילות מינית מתוכננת כפעילות חד-פעמית, ולעיתים זה קורה בלי תכנון.

הנסיבות המביאות למפגש כזה אינן מונעות בהכרח קשר מאוחר יותר בין המשתתפים. לעיתים, סטוץ יכול להוביל למערכת יחסים עם מחויבות רגשית, אך לא בהכרח.

סטוץ שונה מיזיזות בכך שמדובר במפגש חד-פעמי, על פי רוב בין שני אנשים שאינם מכירים זה את זה.

במאה ה-21 אפליקציות סלולריות מבוססות מיקום (כגון טינדר, גרינדר ואטרף) מרחיבות את האפשרות להשתתף בסטוצים.

== תפיסות ==
בקרב אנשים צעירים ורווקים סטוץ הוא פעילות מינית מקובלת ושכיחה. בקרב אנשים נשואים, סטוץ הוא הצורה הנפוצה ביותר של בגידה.

הגישה המסורתית והשמרנית שופטת נשים לחומרה על סטוצים, ואילו גברים (רווקים) זוכים להערכה חברתית על מספר רב של סטוצים. כיום תפיסות אלו מתחילות להתאזן.

==בתרבות==
בסרטי קולנוע אחדים סטוץ הוא האירוע המניע את עלילת הסרט:
* תחילתו של הסרט "חיזור גורלי" היא סטוץ בין גבר נשוי לאישה שנפגשו במסיבה, והמשכו ברצונה העז של האישה להפוך את המפגש החד־פעמי לקשר מתמשך. 
* הקומדיה "בגידה נעימה" מתחילה בסטוץ שהסתבך.
* בתחילת סרטו של פדרו אלמודובר, "אהבת בשר ודם", ויקטור בן העשרים חוזר למפגש נוסף עם הלנה, איתה היה לו סטוץ שבוע קודם לכן, אך היא אינה רוצה לפגוש אותו, ופוקדת עליו לעזוב את ביתה. 
* סרט הקולנוע "סטוץ כפול" מתחיל בסטוץ בין מייגן לאלק המתקיים בדירתו של אלק, שבסיומו מגלה מייגן שאינה יכולה לעזוב את הדירה משום ששלג כבד שירד במהלך הלילה חסם לחלוטין את דרכי היציאה מהבית.

הרומן של מאיר שלו, "אל תספר לאחיך" מתאר מפגש בין שני אחים, בן 65 ובן 63, שבו מתאר המבוגר שבין השניים סטוץ שהיה לו עשרים שנה קודם לכן. אגב תיאור זה, המשתרע לאורך כל הרומן, גולשים השניים לזיכרונות ילדותם ובגרותם.

==ראו גם==
* חפוז

== קישורים חיצוניים ==
* , כתוביות בעברית.
* 

== הערות שוליים ==

קטגוריה:מין מזדמן
גביע סטנקוביץ'

גביע סטנקוביץ' לאלופות היבשות (באנגלית: Stanković Continental Champions' Cup) הוא טורניר כדורסל בינלאומי אשר ברוב המקרים מיועד לאלופות פיב"א הלאומיות. הטורניר מאורגן על ידי פיב"א. הרעיון לגביע הגיע מד"ר קארל צ'ינג, נשיאה של פיב"א במטרה להוקיר את עבודתו הרבה של מזכירה הכללי של פיב"א בדימוס, בוריסלאב סטנקוביץ'. ד"ר צ'ינג בחר בסין כמדינה שתארח ותארגן את משחקי הטורניר. הטורניר מארח נבחרות שזכו באליפות יבשתם ואת הנבחרת שזכתה במשחקים האולימפיים ובאליפות העולם למעט הנבחרת המאולתרת של כוכבי ליגת הפיתוח של ה-NBA שייצגה את ארצות הברית. עד היום, אורגנו ארבעה טורנירים החל משנת 2005, מדי שנה.

== תוצאות הטורנירים ==
{| border=1 style="border-collapse:collapse; font-size:90%;" cellpadding=3 cellspacing=0 width=100%

|- bgcolor=#C1D8FF
!width=15%|שנה
!width=15%|מארחת (מיקום הגמר)
!width=15%|אלופה
!width=15%|סגנית
!width=15%|מקום שלישי
!width=15%|מקום רביעי

|- align=center bgcolor=#F5FAFF
|2005
|סין (בייג'ינג)

| ליטא
| ארגנטינה
| אוסטרליה
| סין

|- align=center bgcolor=#F5FAFF
|2006
|סין (נאנג'ינג וקונסאן)

| יוון
| גרמניה
| צרפת
| ברזיל

|- align=center bgcolor=#D0E7FF
|2007
|סין (צ'ינגזאו ומקאו)
 
| סלובניה
| סין
| נבחרת כוכבי ה-NBDL
| אנגולה

|- align=center bgcolor=#F5FAFF
|2008
|סין (האנגג'ואו)

| אנגולה
| סין
| סרביה
| רוסיה

|- align=center bgcolor=#F5FAFF
|2009
|סין (קונסאן)

| אוסטרליה
| טורקיה
| סין
| אנגולה

|- align=center bgcolor=#F5FAFF
|2010
|סין (לוצ'ג'וי)

| סלובניה
| אוסטרליה
| סין
| איראן

|- align=center bgcolor=#F5FAFF
|2011 (1)
|סין (האינינג)
 
| אנגולה
| אוסטרליה
| רוסיה
| סין

|- align=center bgcolor=#F5FAFF
|2011 (2)
|סין (גואנגג'ואו)

| ניו זילנד
| רוסיה
| סין
| אנגולה

|- align=center bgcolor=#F5FAFF
|2012
|סין (גואנגג'ואו)

| סין
| אוסטרליה
| תוניסיה
| רוסיה

|- align=center bgcolor=#F5FAFF
|2013 (1)
|סין (לאנצ'ג'וי)

| אוניברסיטת אוסטרליה
| ארגנטינה
| סין
| פוארטו ריקו

|- align=center bgcolor=#F5FAFF
|2013 (2)
|סין (גואנגג'ואו)

| ארגנטינה
| סין
| ניגריה
| פוארטו ריקו

|- align=center bgcolor=#F5FAFF
|2014
|סין (לוו-יאנג)

| רוסיה ב
| סלובניה
| סין
| אנגולה

|- align=center bgcolor=#F5FAFF
|2015
|סין (ציניואן)

| ניו זילנד
| מקסיקו
| ונצואלה ב
| סין

|- align=center bgcolor=#F5FAFF
|2016
|סין (בייג'ינג)

| צרפת ב
| ארגנטינה
| ניגריה
| סין

|- align=center bgcolor=#F5FAFF
|2017
|סין (שנג'ן)

| גרמניה ב
| קרואטיה
| סין
| מצרים
|}

== קישורים חיצוניים ==
* 
* [http://www.china.org.cn/english/features/basketball/135770.htm מידע על טורניר 2005] באתר צ'יינה
* [http://www.reference.com/browse/wiki/2006_Stankovi%C4%87_Continental_Champions%E2%80%99_Cup מידע על טורניר 2006] באתר Reference
* [http://www.answers.com/topic/2007-stankovi-continental-champions-cup מידע על טורניר 2007] באתר answers
* [https://web.archive.org/web/20080717081609/http://en.beijing2008.cn/news/sports/headlines/basketball/n214450608.shtml מידע על טורניר 2008] באתר אולימפיאדת בייג'ינג
*

קטגוריה:תחרויות כדורסל לא פעילות
בלקן ביט בוקס

בלקן ביט בוקס (Balkan Beat Box) הוא הרכב מוזיקת עולם ישראלי מיסודם של תמיר מוסקט ו אורי קפלן. ההרכב נולד מעבודה משותפת של השניים בסצנת האנדרגראונד בברוקלין בתחילת שנות ה-2000, ובצוותא עם תומר יוסף ואומנים מתחלפים גיבש לעצמו סגנון ייחודי, המשלב מוזיקה בלקנית תימנית וצוענית, פאנק (Funk) והיפ-הופ.

==היסטוריית ההרכב==
מוסקט וקפלן הישראליים הכירו בברוקלין והחלו בעבודה משותפת במקביל לחברותם בהרכבים שונים כגון Firewater, גוגול בורדלו, J.U.F, Big Lazy, ו-Shot'nez. השניים מצאו עניין משותף בשילוב בין סגנונות מוזיקליים שונים ובמהלך עבודה אותנטית, תוך ניסוי וטעייה, הגיח לאוויר העולם על ציר ישראל-ניו יורק הפרויקט המוזיקלי השאפתני, שמטרתו 'טשטוש גבולות פוליטיים' תוך יצירה פורצת דרך. את השם 'בלקן ביט בוקס' הגו טרם התאסף סביבם הרכב של ממש.

לאחר תקופת הבשלה בברוקלין ובמועדונים בתל אביב, צבר ההרכב פופולריות בארץ וזכה לתגובות נלהבות מצד הקהל והמבקרים נוכח סגנון המוזיקה הייחודי וההופעות הקרקסיות ומלאות שמחת-החיים שלו. בסיבוב הופעות בפסטיבלים באירופה הגדירו עצמם חברי הלהקה כ-'הרכב נודד שמסתובב בעולם עם נגנים מתחלפים'. התפיסה המוזיקלית האקלקטית של ההרכב מאפשרת לו לצרף אל שורותיו מדי פעם אומנים מתחלפים ולקדם עמם שיתופי פעולה מעניינים. נגן הגנאווה המרוקאי חסן בן-ג'פאר, להקת Bulgarian Chicks, ראפר איראני ורקדנים צועניים הם דוגמאות לשיתופי הפעולה האומנותיים שמקדם ההרכב.

האלבום הראשון "Balkan Beat Box" יצא בשנת 2005 ובשנת 2007 הוציאה הלהקה את אלבומה השני "Nu Med", המתאפיין בהשפעה של מוזיקה ערבית וספרדית. שני האלבומים זכו לביקורות חיוביות בארץ ובעולם.

בשנת 2009 יצא אלבום הרמיקסים "(Nu-Med (Remixes".

בשנת 2010 יצא "Blue Eyed Black Boy".

בשנת 2012 יצא האלבום GIVE. הטקסטים באלבום טעונים במסרים העוסקים בחוסר שביעות הרצון של חברי ההרכב ממערכות פוליטיות וחברתיות השולטות בישראל ובעולם.

בשנת 2013 זכו בלקן ביט בוקס בפרס אקו"ם על הישג השנה למעבדים.

בשנת 2016 הושק הסינגל " I Trusted U", שזכה להצלחה יחסית, ואף נכלל בפסקול של המשחק "FIFA 17".

חברי ההרכב מחשיבים את בובאן מרקוביץ', ראשיד טאהה, Fanfare Ciocărlia, מאנו צ'או וצ'ארלי פארקר כאמנים המשפיעים עליהם ביותר.

בשנת 2018 הושק הסינגל "This Town". הקליפ שלו גרף את פרס הקליפ הטוב ביותר בפסטיבל הסרטים של לוס אנג'לס. ב-7 במאי 2018 הוציא ההרכב, ביחד עם ברי סחרוף, את הסינגל "לובסטר", שכתב גלעד כהנא.

==חברי ההרכב כיום==
====הרכב "רשמי"====
* תומר יוסף – שירה, כלי הקשה
* אורי קפלן – סקסופון
* תמיר מוסקט – כלי הקשה, מחשב

====הרכב הופעות====
* איתמר ציגלר – בס, גיטרה חשמלית
* אייל תלמודי – סקסופון
* פיטר הס – סקסופון
* דיינה לאון – חצוצרה, טרומבון
* אורי כנרות – גיטרה חשמלית, סקסופון
* ג'רמיה לוקווד – גיטרה חשמלית, שירה
* בן הנדלר – בס
* רון בונקר - גיטרה חשמלית
* תום דרום - קלידים
* יעל זלינגר - קלידים

==דיסקוגרפיה==
* Balkan Beat Box :2005
* Nu Med :2007
* Nu Made :2008 (רמיקסים)
* 2010: Crammed Disks
* Give :2012
* Shout it Out :2016
* Wild Wonder :2024

==קישורים חיצוניים==

* 

* [http://www.belllino.com/artist.php?aid=3566 Balkan Beat Box] באתר [http://www.belllino.com Belllino]
* 
* 
* 
* 
* 
* 
* 

==הערות שוליים==

קטגוריה:שלישיות מוזיקליות ישראליות
קטגוריה:להקות אתניות ישראליות
קטגוריה:זוכי פרס אקו"ם
עטר

עטר או עטאר (בערבית: عطار) הוא שם ממקור ערבי שפירושו "בושם" או "רוקח". השמות ניתנו לעוסקים בכימיה וברקיחת חומרים שונים. שמות אלה מתועדים במצרים, בספרד, במרוקו ובהולנד.

קטגוריה:שמות משפחה יהודיים
קטגוריה:שמות משפחה ערביים
קטגוריה:שמות משפחה לפי עיסוק
תחנת טאנגגולה

מבנה תחנת הרכבת טאנגגולה
תחנת הרכבת טָאנְגְגוּלָה (בסינית מפושטת: 唐古拉站, בפין-יין: táng gǔ lā zhàn) היא תחנת רכבת בנפת אמדו (בטיבטית: ཨ་མདོ་རྫོང་) במחוז האוטונומי הטיבטי בסין, ליד הכפר וונקואן, והיא תחנת הרכבת הגבוהה ביותר בעולם.

==תיאור==
תחנת הרכבת הבלתי מאוישת שוכנת על מסילת הרכבת צ'ינגדזאנג שהופעלה לראשונה ב-1 ביולי 2006. התחנה שוכנת בגובה 5,068 מטרים מעל פני הים והיא גבוהה יותר מתחנות הרכבת טיצ'יליו (Ticlio) בפרו שגובהה 4,289, תחנת קונדור (Cóndor) שעל קו הרכבת שבין פוטוסי לריו מולאטוס (Rio Mulatos-Potosí) בבוליביה בגובה 4,786 מטרים ותחנת לה גאלרה (La Galera) בגובה 4,781 מטרים בפרו, ולכן היא תחנת הרכבת הגבוהה ביותר בעולם. התחנה ממוקמת כקילומטר ממעבר טאנגגולה, הנקודה הגבוהה ביותר במסילת הרכבת בגובה 5,072 מטרים.

בתחנה יש רציף באורך של 1.25 ק"מ ושלוש מסילות ברזל. התחנה תוכננה כך שאפשר יהיה לראות מהרציף את פסגת טאנגגולה המכוסה שלג עד בגובה 6,621 מטרים.

נכון ל-2010 התחנה אינה פעילה. ארבע עשרה רכבות הנוסעים העוברות ביממה עוצרות בתחנה כדי לאפשר לרכבת הבאה ממול לחלוף, אבל דלתות הרכבת אינן נפתחות ונוסעים אינם מורשים לרדת.

==קישורים חיצוניים==

טאנגגולה, תחנת
קטגוריה:טיבט: תחבורה
קטגוריה:הרפובליקה העממית של סין: מבני תחבורה
נבחרת עיראק בכדורסל

נבחרת עיראק בכדורסל היא נבחרת הכדורסל הלאומית של עיראק. 

נבחרת עיראק נחשבת לאחת החלשות ביבשת אסיה. היא השתתפה ארבע פעמים בלבד באליפות אסיה בכדורסל והישג השיא שלה באליפות זו הוא המקום השישי בשנת 1977. עיראק השתתפה במשחקים האולימפיים בשנת 1948, אך הובסה קשות בכל משחקיה וסיימה במקום ה-22. נבחרת עיראק מעולם לא העפילה לאליפות העולם בכדורסל.

== כל המשחקים האולימפיים ==
{| class="wikitable" style="text-align: center;;"
!colspan=5|כדורסל במשחקים האולימפיים
|-
|שנה
|מיקום
|משחקים
|ניצחונות
|הפסדים
|-
| 1948||מקום 22||7||0||7
|-
| 1952|| colspan="4" rowspan="19" |לא העפילה
|-
| 1956
|-
| 1960
|-
| 1964
|-
| 1968
|-
| 1972
|-
| 1976
|-
| 1980
|-
| 1984
|-
| 1988
|-
| 1992
|-
| 1996
|-
| 2000
|-
| 2004
|-
| 2008
|-
| 2012
|-
| 2016
|-
| 2020
|-
| 2024
|-
| 2028
|
|
|
|
|-
|סך הכל||הופעה אחת||7||0||7
|}
== כל אליפויות אסיה בכדורסל ==
{| class="wikitable" style="text-align: center;;"
!colspan=5|אליפות אסיה בכדורסל
|-
|שנה
|מיקום
|משחקים
|ניצחונות
|הפסדים
|-
| 1960|| colspan="4" rowspan="8" |לא השתתפה
|-
| 1963
|-
| 1965
|-
| 1967
|-
| 1969
|-
| 1971
|-
| 1973
|-
| 1975
|-
| 1977||מקום שישי||9||3||6
|-
| 1979||מקום שמיני||8||5||3
|-
| 1981|| colspan="4" rowspan="3" |לא השתתפה
|-
| 1983
|-
| 1985
|-
| 1987||מקום תשיעי||8||5||3
|-
| 1989|| colspan="4" rowspan="6" |לא השתתפה
|-
| 1991
|-
| 1993
|-
| 1995
|-
| 1997
|-
| 1999
|-
| 2001|| colspan="4" rowspan="3" |לא העפילה
|-
| 2003
|-
| 2005
|-
| 2007|| colspan="4" rowspan="2" |לא השתתפה
|-
| 2009
|-
| 2011|| colspan="4" rowspan="3" |לא העפילה
|-
| 2013
|-
| 2015
|-
| 2017||מקום 11||4||1||3
|-
| 2022|| colspan="4" |לא העפילה
|-
|סך הכל||4 הופעות||29||14||15
|}
==הערות שוליים==

עיראק
קטגוריה:עיראק: כדורסל
שוקי שוורץ

שוקי שוורץ (נולד ב-3 באפריל 1954) הוא כדורסלן עבר ישראלי ששיחק עבור מכבי תל אביב ונבחרת ישראל בעמדת הפורוורד וכיום איש עסקים והבעלים של חברת טולמנ'ס. גובהו של שוורץ הוא 198 סנטימטרים.

==ביוגרפיה==
שוקי שוורץ שיחק כדורסל כבר מגיל צעיר והשתייך למחלקות הנוער של מכבי קריית מוצקין. בגיל 14 הצטרף לנבחרת הקדטים של ישראל ושיחק בנבחרת בית ספרו בסמ"ת חיפה. בגיל 19 עבר להפועל חיפה וכיכב עמה בליגת העל. במדי האדומים שיחק במשך שנתיים וקלע עבורם במסגרת הליגה 820 נקודות, כאשר בעונת 1974/5 נבחר לחמישיית מצטייני הליגה. לאחר מכן, שוורץ עבר למכבי תל אביב, שיחק עבורה במשך שש שנים, וזכה עמה בשש אליפויות וחמישה גביעי מדינה, בנוסף לשתי זכיות בגביע אירופה לקבוצות (1977, 1981) ובגביע הבין-יבשתי (1981). לפני פרישתו ממשחק פעיל שוורץ שיחק גם בבית"ר תל אביב למשך שנתיים.

שוקי שוורץ שיחק 79 משחקים במדי הנבחרת הלאומית ושותף בזכייתה במדליית הכסף באליפות אירופה 1979.

בסך הכל, קלע שוורץ 2,878 נקודות במהלך 10 עונות פעילותו בליגת העל (מקום 69 בקלעי הליגה בכל הזמנים). במדי נבחרת ישראל קלע 441 נקודות (מקום 41 בכל הזמנים) ובמדי מכבי תל אביב באירופה קלע 148 נקודות (מתוכן 4 נקודות בגמר אליפות אירופה בשנת 1977).

לאחר פרישתו ממשחק פעיל, בגיל 28, פנה שוורץ לעולם העסקים והצטרף לנגרייה המשפחתית, "האחים שוורץ", שהייתה לאביו ולאחיו. בהמשך החליט שוורץ כי פעילות הנגרייה, שהתמקדה בייצור רהיטים לפי דרישה, תתמקד בייצור ריהוט משרדי והקים את קבוצת פיניש - שהפכה לחברה המובילה בתחום הריהוט המשרדי בישראל. בשנת 2000 קיבל שוורץ הצעה ומכר את החברה לקונצרן הקנדי לריהוט משרדי, טקניון. בשנת 2005 רכש יחד עם צביקה גיור (בעליה של חברת ניופאן), יורם באומן (פרסום באומן-בר-ריבנאי) ורואה החשבון פרופ' יצחק סוארי, את חברת טולמנ'ס, יבואנית רהיטי מותגים וכלי בית לשוק היוקרה.

שוורץ, תושב כפר שמריהו, נשוי לרחל ואב ל-3 בנות וסב ל-10 נכדים.

==קישורים חיצוניים==

* 
* אפרת בראשי, [http://home.walla.co.il/item/2947667 האיש שזכה באליפות אירופה במכבי הפך לאימפריית רהיטים,] באתר [http://www.walla.co.il/ וואלה], 30 במרץ 2016
* 
* 
* 
* 
*

==הערות שוליים==

קטגוריה:כדורסלני נבחרת ישראל
קטגוריה:כדורסלני הפועל חיפה
קטגוריה:כדורסלני מכבי תל אביב
קטגוריה:בוגרי בסמ"ת
קטגוריה:כדורסלני בית"ר תל אביב
קטגוריה:ישראלים שנולדו ב-1954
נבחרת תאילנד בכדורסל

נבחרת תאילנד בכדורסל היא נבחרת הכדורסל הלאומית של תאילנד. 

נבחרת תאילנד השתתפה 18 פעמים באליפות אסיה בכדורסל והישג השיא שלה הוא המקום הרביעי, בו סיימה בשתי האליפויות הראשונות שבהן השתתפה בשנים 1963 ו-1965. מאז סוף שנות ה-80 של המאה ה-20 נבחרת תאילנד לא מהווה גורם משמעותי בכדורסל האסיאתי. נבחרת תאילנד השתתפה פעם אחת במשחקים האולימפיים בשנת 1956 אך הפסידה בכל משחקיה וסיימה במקום ה-15 האחרון. נבחרת תאילנד מעולם לא העפילה לאליפות העולם בכדורסל.

== כל המשחקים האולימפיים ==
{| class="wikitable" style="text-align: center;;"
!colspan=5|כדורסל במשחקים האולימפיים
|-
|שנה
|מיקום
|משחקים
|ניצחונות
|הפסדים
|-
| 1956||מקום 15||7||0||7
|-
| 1960|| colspan="4" rowspan="17" |לא העפילה
|-
| 1964
|-
| 1968
|-
| 1972
|-
| 1976
|-
| 1980
|-
| 1984
|-
| 1988
|-
| 1992
|-
| 1996
|-
| 2000
|-
| 2004
|-
| 2008
|-
| 2012
|-
| 2016
|-
| 2020
|-
| 2024
|-
| 2028
|
|
|
|
|-
|סך הכל||הופעה אחת||7||0||7
|}
== כל אליפויות אסיה בכדורסל ==
{| class="wikitable" style="text-align: center;;"
!colspan=5|אליפות אסיה בכדורסל
|-
|שנה
|מיקום
|משחקים
|ניצחונות
|הפסדים
|-
| 1960|| colspan="4" |לא השתתפה
|-
| 1963||מקום רביעי||11||5|||6
|-
| 1965||מקום רביעי||9||4|||5
|-
| 1967||מקום שביעי||9||3||6
|-
| 1969||מקום שישי||8||3||5
|-
| 1971||מקום שביעי||8||2||6
|-
| 1973||מקום שביעי||10||6||4
|-
| 1975||מקום שישי||9||4||5
|-
| 1977||מקום שמיני||9||6||3
|-
| 1979||מקום תשיעי||8||4||4
|-
| 1981||מקום שביעי||7||5||2
|-
| 1983||מקום עשירי||6||3||3
|-
| 1985||מקום שביעי||5||2||3
|-
| 1987||מקום שמיני||8||2||6
|-
| 1989||מקום 12||6||1||5
|-
| 1991|| colspan="4" |לא השתתפה
|-
| 1993||מקום 15||7||3||4
|-
| 1995||מקום 16||8||1||7
|-
| 1997|| colspan="4" |לא השתתפה
|-
| 1999||מקום 14||6||1||5
|-
| 2001||מקום 13||6||1||5
|-
| 2003|| colspan="4" rowspan="3" |לא העפילה
|-
| 2005
|-
| 2007
|-
| 2009|| colspan="4" rowspan="2" |לא השתתפה
|-
| 2011
|-
| 2013||מקום 14||5||1||4
|-
| 2015|| colspan="4" |לא השתתפה
|-
| 2017|| colspan="4" rowspan="2" |לא העפילה
|-
| 2022
|-
|סך הכל||19 הופעות||145||57||88
|}
==הערות שוליים==

תאילנד
קטגוריה:תאילנד: ספורט
נבחרת בחריין בכדורסל

נבחרת בחריין בכדורסל היא נבחרת הכדורסל הלאומית של בחריין. 

נבחרת בחריין היא מנבחרות הכדורסל החלשות באסיה. היא העפילה תשע פעמים לאליפות אסיה בכדורסל והישג השיא שלה הוא המקום העשירי בשנת 1997. 

נבחרת בחריין מעולם לא העפילה למשחקים האולימפיים או לאליפות העולם בכדורסל.

== כל אליפויות אסיה בכדורסל ==
{| class="wikitable" style="text-align: center;;"
!colspan=5|אליפות אסיה בכדורסל
|-
|שנה
|מיקום
|משחקים
|ניצחונות
|הפסדים
|-
| 1977||מקום 12||9||2||7
|-
| 1979||מקום 12||8||1||7
|-
| 1981|| colspan="4" rowspan="3" |לא השתתפה
|-
| 1983
|-
| 1985
|-
| 1987||מקום 13||7||4||3
|-
| 1989|| colspan="4" |לא השתתפה
|-
| 1991||מקום 15||8||4||4
|-
| 1993|| colspan="4" rowspan="2" |לא השתתפה
|-
| 1995
|-
| 1997||מקום עשירי||7||4||3
|-
| 1999||מקום 12||7||2||5
|-
| 2001|| colspan="4" |לא השתתפה
|-
| 2003|| colspan="4" rowspan="3" |לא העפילה
|-
| 2005
|-
| 2007
|-
| 2009|| colspan="4" |העפילה אך פרשה
|-
| 2011||מקום 15||5||1||4
|-
| 2013||מקום 12||8||2||6
|-
| 2015|| colspan="4" rowspan="2" |לא העפילה
|-
| 2017
|-
| 2022||מקום 13||3||0||3
|-
|סך הכל||9 הופעות||62||20||42
|}

==הערות שוליים==

בחריין
קטגוריה:בחריין: ספורט
נבחרת בנגלדש בכדורסל

נבחרת בנגלדש בכדורסל היא נבחרת הכדורסל הלאומית של בנגלדש. 

נבחרת בנגלדש היא מנבחרות הכדורסל החלשות ביותר באסיה. היא העפילה 4 פעמים לאליפות אסיה בכדורסל ובכולן הפסידה בכל משחקיה וסיימה במקום האחרון.

נבחרת בנגלדש מעולם לא העפילה למשחקים האולימפיים או לאליפות העולם בכדורסל.

== כל אליפויות אסיה בכדורסל ==
{| class="wikitable" style="text-align: center;;"
!colspan=5|אליפות אסיה בכדורסל
|-
|שנה
|מיקום
|משחקים
|ניצחונות
|הפסדים
|-
| 1979||מקום 13||8||0||8
|-
| 1981|| colspan="4" rowspan="4" |לא השתתפה
|-
| 1983
|-
| 1985
|-
| 1987
|-
| 1989||מקום 15||6||0||6
|-
| 1991|| colspan="4" |לא השתתפה
|-
| 1993||מקום 18||5||0||5
|-
| 1995|| colspan="4" |לא השתתפה
|-
| 1997||מקום 15||6||0||6
|-
| 1999|| colspan="4" rowspan="2" |לא השתתפה
|-
| 2001
|-
| 2003|| colspan="4" rowspan="2" |לא העפילה
|-
| 2005
|-
| 2007|| colspan="4" rowspan="2" |לא השתתפה
|-
| 2009
|-
| 2011|| colspan="4" |לא העפילה
|-
| 2013|| colspan="4" |לא השתתפה
|-
| 2015|| colspan="4" rowspan="3" |לא העפילה
|-
| 2017
|-
| 2022
|-
| 2025
| colspan="4" |פרשה
|-
|סך הכל||4 הופעות||25||0||25
|}

==הערות שוליים==

בנגלדש
קטגוריה:בנגלדש: ספורט
נבחרת הונג קונג בכדורסל

נבחרת הונג קונג בכדורסל היא נבחרת הכדורסל הלאומית של הונג קונג. 

נבחרת הונג קונג היא מנבחרות הכדורסל החלשות באסיה. עם זאת היא הופיעה בקביעות באליפות אסיה בכדורסל החל מהאליפות הראשונה בשנת 1960 ועד לאליפות שהתקיימה בשנת 2007. נבחרת הונג קונג כשלה בניסיון ההעפלה לאליפות בשנת 2009 ובכך נעדרה לראשונה בתולדותיה מהטורניר. למרות כמות ההופעות הרבה, נבחרת הונג קונג סיימה בקביעות בין המקומות האחרונים בכל טורניר. מיקום השיא שלה הוא המקום החמישי בו סיימה באליפות אסיה הראשונה בשנת 1960.

נבחרת הונג קונג מעולם לא העפילה למשחקים האולימפיים או לאליפות העולם בכדורסל.

== כל אליפויות אסיה בכדורסל ==
{| class="wikitable" style="text-align: center;;"
!colspan=5|אליפות אסיה בכדורסל
|-
|שנה
|מיקום
|משחקים
|ניצחונות
|הפסדים
|-
| 1960||מקום חמישי||6||2||4
|-
| 1963||מקום שישי||10||4|||6
|-
| 1965||מקום שמיני||7||2|||5
|-
| 1967||מקום תשיעי||9||1||8
|-
| 1969||מקום תשיעי||8||0||8
|-
| 1971||מקום תשיעי||8||0||8
|-
| 1973||מקום 11||10||2||8
|-
| 1975||מקום תשיעי||9||4||5
|-
| 1977||מקום עשירי||9||4||5
|-
| 1979||מקום 11||8||2||6
|-
| 1981||מקום עשירי||7||2||5
|-
| 1983||מקום שביעי||6||2||4
|-
| 1985||מקום 13||5||2||3
|-
| 1987||מקום 14||7||1||6
|-
| 1989||מקום 13||6||2||4
|-
| 1991||מקום 11||7||4||3
|-
| 1993||מקום 13||6||2||4
|-
| 1995||מקום 15||8||2||6
|-
| 1997||מקום 14||6||1||5
|-
| 1999||מקום 13||7||2||5
|-
| 2001||מקום 11||6||3||3
|-
| 2003||מקום 13||7||3||4
|-
| 2005||מקום 15||7||1||6
|-
| 2007||מקום 13||7||3||4
|-
| 2009|| colspan="4" rowspan="2" |לא העפילה
|-
| 2011
|-
| 2013||מקום עשירי||7||1||6
|-
| 2015||מקום 12||8||1||7
|-
| 2017||מקום 15||3||0||3
|-
| 2022|| colspan="4" |לא העפילה
|-
|סך הכל||27 הופעות||194||53||141
|}

==קישורים חיצוניים==

==הערות שוליים==

הונג קונג
קטגוריה:הונג קונג: ספורט
CZ75

אקדח CZ-75
cz-75 הוא אקדח שפותח על ידי חברת צ'סקה זברויובקה הצ'כית. זהו אקדח חצי אוטומטי בקוטר 9 מ"מ. הספרות 75 מייצגות את שנת ההצגה של האקדח - 1975.

האקדח נחשב למוצלח מאוד וקמו לו מספר חיקויים והעתקים, אחד מהם הוא אקדח יריחו הישראלי, המנגנון היחיד הדומה לו בהיקף הצלחתו הוא מנגנון הקולט 1911.

== נתונים טכניים ==
cz-75 הוא אקדח חצי אוטומטי הפועל בשיטת רתע קצר (Short Recoil) על ידי נעילת בראונינג. ההדק פועל במנגנון פעולה כפולה (Double Action) – סחיטת ההדק דורכת את הפטיש לאחור ולאחר מכן גורמת לשחרורו אל פני הנוקר. הפטיש חיצוני ומסילות הצינה נמצאות בתוך הגוף.

;מאפיינים:
* משקל: 770 גרם
* כדורים: 9x19 parabellum
* אורך: 184 מ"מ
* גובה: 128 מ"מ
* עובי: 35 מ"מ
* אורך קנה: 98.5 מ"מ

== גרסאות (רשימה חלקית) ==
CZ 75 P-01
 CZ-85 גרסה שמאפשרת תפעול נוח לאקדח גם לשמאליים.

CZ 75 Compact גרסה קומפקטית עם קנה באורך 3.9 אינץ'.

CZ 75B SA גרסה בעלת הפעלה יחידה בלבד, ללא מנגנון הפעולה הכפולה.

CZ 75 P-01 גרסה המיועדת לרשויות אכיפת חוק, גוף עשוי מסגסוגת אלומיניום. מצויד במסילת אביזרים מתחת לקנה.

CZ 75 P-07 DUTY גרסה פולימרית שהוצגה בשנת 2009, האקדח מצויד במנגנון הדק משופר ובאפשרות להחליף את מנגנון השמטת הפטיש בניצרה.

== מדינות בהם האקדח נמצא בשימוש ==
* 
* 
* 
* 
* 
* 
* 
* 
* סין
* 
* 
* 
* 
* 
* 

== קישורים חיצוניים ==

* [https://web.archive.org/web/20081230175322/http://www.czub.cz/navody/cz75_en.pdf חוברת ההפעלה לאקדח]
* 

קטגוריה:אקדחים
עופר אשד

עופר אשד (24 בנובמבר 1942– 23 ביוני 2007) היה כדורסלן ישראלי ששיחק שנים רבות עבור הפועל חולון, בנוסף למספר שנים בהפועל תל אביב ובבית"ר תל אביב, וכן שיחק עבור נבחרת ישראל. אשד התנשא לגובה של 196 סנטימטרים ושיחק בעמדת הפורוורד. אשד נמצא במקום השלישי במספר הנקודות שקלע בליגת העל בכדורסל בכל הזמנים, אחרי מיקי ברקוביץ' ודורון ג'מצ'י.

== קריירה מקצוענית ==
=== הפועל חולון ===
נולד בחולון לבתיה ולדוב, אשד שיחק כדורסל בצעירותו בקבוצת הכדורסל של בית הספר על שם ביאליק בחולון ומאוחר יותר בתיכון חדש בתל אביב. באותם זמנים היה חבר "התנועה המאוחדת". בגיל 14 וחצי, עשה את צעדיו הראשונים בקבוצת הכדורסל הבוגרת של הפועל חולון ושבר את שיא הכדורסלן הצעיר ביותר בליגת העל, שיא שלא נשבר עד היום. בגיל 15 שנים וחמישה ימים קלע אשד את סל הבכורה שלו במדי הפועל חולון בליגה הבכירה, ובכך היה לצעיר קולעי הסלים בכל הזמנים בליגה הראשונה בכדורסל הישראלי. במשחק זה, בו קלע אשד 3 נקודות, ניצחה חולון את הפועל אשדות-יעקב, 63 : 36. בעונתו הראשונה בקבוצה הבוגרת הופיע בשבעה מ-22 משחקי הקבוצה. לעומת זאת, בעונתו השנייה, עונת 1958/59, הופיע בכל 22 משחקי הקבוצה, קלע 10 נקודות והוריד 4 ריבאונדים בממוצע למשחק.

בעונת 1958/59, אשד העמיד ממוצע של 15.3, ובגיל 18 בלבד, בעונת 1959/60, הפך לכוכב הבלתי מעורער של הקבוצה, והיה למלך הסלים של העונה בקבוצה עם 17.5 נקודות בממוצע למשחק. בתואר מלך הסלים העונתי של הקבוצה החזיק אשד משך 14 עונות עד לעזיבתו את הקבוצה בתום עונת 1972/73. ימיו בחולון היו ימי הזוהר של הקבוצה, לאחר שחולון עמדה מול קבוצות הפאר מתל אביב בכבוד רב ונאבקה עמן על תוארי האליפות והגביע. בצבא שירת בנח"ל בתפקיד חובש, ונכלל בנבחרת צה"ל בכדורסל. בשנת 1992 הוענק לו התואר יקיר העיר חולון.

=== הפועל תל אביב ===

=== סיום הקריירה ===

== לאחר הפרישה ==
בשנת 1998 הוענק לאשד תואר יקיר העיר חולון.

== ראו גם ==
*ישראל במשחקי אסיה

==קישורים חיצוניים==

* [http://www.basket.co.il/StatsPage_PlayersPoints.asp?PlayerId=10008 עופר אשד], סטטיסטיקה באתר מנהלת הליגה הישראלית לכדורסל
* 
* יניב פכטר, [http://www.safsal.co.il/article.aspx?id=9204 עופר אשד - ביוגרפיה], באתר "ספסל", 24/06/2007

==הערות שוליים==

קטגוריה:כדורסלנים ישראלים
קטגוריה:כדורסלני נבחרת ישראל
קטגוריה:כדורסלני הפועל חולון
קטגוריה:כדורסלני הפועל תל אביב
קטגוריה:מאמני כדורסל ישראלים
קטגוריה:בוגרי בית הספר ביאליק (חולון)
קטגוריה:בוגרי תיכון חדש
קטגוריה:בוגרי התנועה המאוחדת
קטגוריה:חברי גרעיני נח"ל
קטגוריה:יקירי חולון
קטגוריה:חולון: כדורסלנים
קטגוריה:מלך הסלים של ליגת העל בכדורסל
קטגוריה:כדורסלני בית"ר תל אביב
קטגוריה:ישראלים שנולדו ב-1942
קטגוריה:ישראלים שנפטרו ב-2007
נובאליס

נובאליס (שם העט של גאורג פיליפ פרידריך פון הארדנברג - בגרמנית: Georg Philipp Friedrich Freiherr von Hardenberg; 2 במאי 1772 - 25 במרץ 1801) היה סופר משורר ומראשוני הפילוסופים של תנועת הרומנטיקה בגרמניה.

==ביוגרפיה==
נובאליס נולד בהרי הָארְץ (Harz) שבגרמניה למשפחת אצולה גרמנית. בתחילה למד אצל מורים פרטיים, ובהמשך למד בבית הספר על שם מרטין לותר באייסלבן (Eisleben), ובו למד מיומנויות רטוריות וכן ספרות קדומה, שהיו לימודים נפוצים באותה תקופה. הוא סיים בהצטיינות את לימודי המשפטים, אותם למד בין השנים 1790 עד 1794 ביינה ובוויטנברג (Wittenberg). במהלך לימודיו נכח בהרצאותיו של פרידריך שילר על היסטוריה, והתיידד עמו בעת מחלתו. כך גם פגש את יוהאן וולפגנג פון גתה, הרדר (Herder), ז'אן פול (Jean Paul) וכן התיידד עם לודוויג טיק, עם פרידריך וילהלם שלינג ועם האחים אוגוסט וילהלם ופרדריך שלגל (Schlegel). 

באוקטובר 1794 עבד נובאליס כאקטואר עבור מי שהיה מאוחר יותר הביוגרף שלו. שם פגש גם את סופי, ארוסתו, שהייתה בת 13. בינואר שלאחר מכן היה הוא למבקר החשבונות הממונה על עבודות המלח בוויסנפלס (Weißenfels).

בשנים 1795–1796 התעניין נובאליס בדוקטרינה של יוהאן גוטליב פיכטה, אשר השפיעה על תפישת עולמו. נובאליס פיתח את רעיונותיו של פיכטה והפך את הרעיון של פיכטה מ-"Nicht-Ich" (גרמנית: לא אני) ל-"Du" (גרמנית: אתה), כלומר סובייקט ששווה בערכו ל-"Ich" (גרמנית: אני) - זו הייתה נקודת הפתיחה ל-"Liebesreligion" (גרמנית: דת האהבה) של נובאליס. 

מותה של סופי, ארוסתו, ב-1797 כשהייתה בת 15, השפיע עמוקות על נובאליס. באותה שנה החל את לימודי הגאולוגיה שלו באקדמיה מובילה למדעים שבסקסוניה (Technische Universität Bergakademie Freiberg). במהלך לימודיו שם ניסה נובאליס ללמוד תחומי ידע נרחבים הכוללים בין היתר כרייה, מתמטיקה, כימיה, ביולוגיה והיסטוריה, ומעל לכל פילוסופיה. באותה אקדמיה גם אסף את החומרים לאנציקלופדיה המפורסמת שלו. 

נובאליס נפטר בשנת 1801 כתוצאה ממחלת השחפת.

==יצירותיו שתורגמו לעברית==
*יקינתון וניצת-ורד מתוך המקבץ הנסיכה ברמבילה. תרגמה אילנה המרמן, עם עובד 1988

==קישורים חיצוניים==

* 
* 

* 

==הערות שוליים==

קטגוריה:משוררים גרמנים
קטגוריה:סופרים גרמנים
קטגוריה:סופרים גרמנים הידועים בשם עט
קטגוריה:פילוסופים גרמנים
קטגוריה:גרמנים שנפטרו משחפת
קטגוריה:גרמנים שנולדו ב-1772
קטגוריה:גרמנים שנפטרו ב-1801
אינגלווד

אינגלווד (באנגלית: Inglewood) היא עיר במחוז לוס אנג'לס השוכנת דרומית ללוס אנג'לס, קליפורניה ושייכת למטרופולין שלה. מבין כל ערי הפרבר של לוס אנג'לס, אינגלווד ולונג ביץ' הן הקרובות ביותר למרכז לוס אנג'לס. בשנת 2006 התגוררו בעיר כ-130,000.

== היסטוריה ==
בשנת 1781 הגיעו לאזור מספר איכרים, חלקם חיילים של הצבא הספרדי, על מנת לפתח את האזור. במהלך המאה ה-19 נבנתה באזור אחוזת ענק על שטחים עצומים. בסוף המאה ה-19, לאחר שאזור דרום קליפורניה החל להתמלא באנשים בעקבות הבהלה לזהב, הבעלים של האחוזה החליט למכור חלק מסוים מהאדמה שתיועד להתיישבות חדשה תמורת 1.25 מיליון דולרים. המקום נקרא בתחילה "קטלינה קולוני".

בשנת 1887 חיברה מסילת רכבת בין לוס אנג'לס ומפרץ סנטה מוניקה ועברה דרך קטלינה קולוני. תחנת רכבת נבנתה זמן קצר לאחר סיום בניית המסילה. הרכבת היה כלי תחבורה חשוב וכמעט כל יישוב שחובר למסילת רכבת זכה לתנופה.

בשנת 1888 חיו ביישוב 300 תושבים וכל השטחי המגורים והמסחר שהוקצו למכירה נמכרו. באותה שנה שונה גם שמה של קטלינה קולוני ל"אינגלווד". השם הוא על שם עיירה בקנדה שבה נולד הבעלים של האחוזה, דניאל פרידמן, שמכר מאוחר יותר את האדמות על מנת להקים יישוב.

ב-14 בפברואר 1908 הוכרזה אינגלווד רשמית כעיר ובה 1,200 תושבים.

בשנים 1920–1925 הייתה אינגלווד העיר עם קצב גדילה הגבוה ביותר בארצות הברית.

באינגלווד שוכן הפורום, אחד מאולמות הספורט המפורסמים בעולם, אולם הבית של הלוס אנג'לס לייקרס בין 1967 ל-1999.

ב-2016 החלה בעיר בניית אצטדיון חדש עבור קבוצת הפוטבול לוס אנג'לס ראמס.

== גאוגרפיה ==
אינגלווד משתרעת על שטח של 23.7 ק"מ רבועים, בגובה כ-80 מטרים מעל פני הים. העיר מוקפת מכל צדדיה בערים שגובלות בה ברצף טריטוריאלי בנוי. צפונית לה שוכנות השכונות הדרום-מערביות של לוס אנג'לס, מערבית לה נמל התעופה הבינלאומי של לוס אנג'לס, דרומית לה לנוקס, מזרחית לה פלורנס וסאות' גייט.

== דמוגרפיה ==
נכון ל-2010, האוכלוסייה בעיר מורכבת בעיקר מהיספנים (50.6%), אפרו אמריקאים (43.9%) ואמריקאים לבנים (2.9%).

בשנת 2016 ההכנסה החציונית למשק בית באינגלווד הייתה $44,337. שלוש האוכלוסיות עם ההכנסה הגבוהה ביותר היו; אפרו-אמריקאים $55,585, אסיאתים $37,933, ואמריקאים לבנים $37,609. 20% מהמשפחות בעיר מתחת לקו העוני (חצי מהן היספניות) ושיעור הפשע בעיר מעל הממוצע בקליפורניה.

העיר עוברת בשנים אחרונות תהליך של ג'נטריפיקציה.

== ערים תאומות ==
* 
* 
* 

== קישורים חיצוניים ==

* 
* 

==הערות שוליים==

קטגוריה:קליפורניה: ערים
קטגוריה:מחוז לוס אנג'לס: ערים
קטגוריה:יישובים שהוקמו ב-1908